Yuba ula d netta seg wid irewlen akkin i lebḥer, yerwel seg tmurt ur nessefraḥ, ladɣa mi tensa tayri-s gar-as d Nawal i t-yeǧǧan ɣef udrim, tamsalt-is tezga deg yilsawen n medden, iruḥ ɣer Telyan yuɣ taṭbibt, d yelli-s n yiwen n umerkanti dinna, frant fell-as di tikelt; lekwaɣeḍ, idrimen d uxxam, tadyant-is ala deg yisura i tella, medden yak bɣan ad uɣalen am netta, ala Ḥamid i d-yellan mgal tidyanin yecban tigi, yezga d lehḍur ɣef twaɣit-a, maca d anwa ara syeslen, imdanen uɣalen d idarɣalen n wallaɣ, ifuk usirem armi yuɣal uzekka yettṛaǧu-t uẓekka.